РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  25

от заседание на Комисия ”Професионална квалификация, информационни технологии и статистика” на ВСС,
проведено на 16.06.2015 г.

Днес, 16.06.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова
	Михаил Кожарев - отсъства

На заседанието присъстваха експертните сътрудници към комисията: Валери Михайлов - директор дирекция „ИТСС”; Светослав Неделчев –  началник отдел "ИОВСС" и Мирослава Чирпъкова – началник отдел „ИООСВ” дирекция „ИТСС” - АВСС.

1.ОТНОСНО: Покана от Съюза на юристите в България (СЮБ) – Централен съвет, за участие в организирането и провеждането на кръгла маса по проблемите на юридическото образование.
	Приложение: Извлечение от протокол № 33/11.06.2015 г. от заседание на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1. ОПРЕДЕЛЯ Румен Георгиев и Мария Кузманова – членове на ВСС, за представители на комисия „Професионална квалификация, информационни технологии и статистика” за участие в кръгла маса по проблемите на юридическото образование.

2.ОТНОСНО: Покана от декана на Юридическия факултет на Великотърновския университет „Св. Св. Кирил и Методи” за участие в Първа Национална научно-приложна конференция „Е-право. Бг”, която ще се проведе на 30 юни 2015 г., от 09.00 до 14.00 ч., в хотел „Шератон”, София.
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. ОТЛАГА разглеждането на т. 2 за следващото заседание на комисията.

3.ОТНОСНО: Решение на Комисия по анализ и отчитане степента на натовареност на ОСВ, при ВСС във връзка с писмо от Софийски градски съд относно прилагането на принципа на случайното разпределение на делата в съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение решението на Комисия по анализ и отчитане степента на натовареност на органите на съдебната власт.
3.2. Изпраща решенията на Комисия по анализ и отчитане степента на натовареност на органите на съдебната власт и комисия „Професионална квалификация, информационни технологии и статистика” на председателя на Софийски градски съд.

4.ОТНОСНО: Писмо от Калина Анастасова – Зам. председател на СРС и Ръководител на ІІ ГО с приложен протокол с констатации от 04.06.2015 г., във връзка с възникнал проблем при генериране на протокол за случайно разпределение на гражданско дело.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Да подготви и изпрати отговор до Калина Анастасова – Зам. председател на СРС и Ръководител на ІІ ГО като предложи след дефиниране на техническия проблем да потърси съдействие от Висшия съдебен съвет.

5.ОТНОСНО: Искане от председателя на Окръжен съд гр. Смолян  за корекция по решение на ВСС от 21.05.2015 г.
	Приложение: Извлечение от протокол № 25/10.06.2015 г. от заседание на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. ДОПУСКА поправка на очевидна фактическа грешка в решението си по Протокол № 18/05.05.2015 г., т. 6.1., като изразът „5 броя документни скенери на обща стойност 1557,97 лева с ДДС” да се чете: „5 броя документни скенери на обща стойност 7789.86 лева с ДДС”
5.1. Изпраща решението на комисия „Бюджет и финанси” на ВСС, по компетентност.

6.ОТНОСНО: Предложение от и.ф. председател на Софийски градски съд за осигуряване на средства за закупуване и инсталация на комуникационно оборудване.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Целесъобразно е осигуряването на средства на Софийски градски съд за закупуване и инсталация на комуникационно оборудване:
- комуникационно оборудване на стойност 10 499.20 USD без ДДС
- монтаж и настройка на оборудването 1 200.00 лв. без ДДС.
6.2. Изпраща решението на комисия „Бюджет и финанси” на ВСС, по компетентност.

7.ОТНОСНО: Искане от председателя на Окръжен съд гр. Ямбол за осигуряване на средства за закупуване на 1 брой сървър, 10 броя компютърни конфигурации и 3 броя монитори.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

	7.1. Целесъобразно е осигуряването на средства на Окръжен съд гр. Ямбол за закупуване на 1 брой сървър от нисък клас на стойност 4 760.00 с ДДС  3 броя монитори на обща стойност 585.00 лв. с ДДС.
7.2. Отлага разглеждането на искането от председателя на Окръжен съд гр. Ямбол, в частта за 10 броя монитори, до представяне на оферти, отговарящи на приетите лимити.
7.3. Изпраща решението по т. 7.1. на комисия „Бюджет и финанси” на ВСС, по компетентност.

8.ОТНОСНО: Искане от председателя на Окръжен съд гр. Русе за осигуряване на средства за закупуване на 34 броя компютри, 3 броя копирна техника, токозахранващи устройства, 2 броя мрежов сторидж, 2 броя скенери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. ОТЛАГА разглеждането на т. 8 от дневния ред, за окомплектоване, в съответствие с решение по протокол 18/29.04.2014 г., т. 14.

9.ОТНОСНО: Искане от председателя на Административен съд гр. Перник за осигуряване на средства за закупуване на 1 брой документен скенер, 10 броя DDR2 SDRAM-памети с капацитет 2GB, 1 брой ТЗУ и 10 броя батерии за ТЗУ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Целесъобразно е осигуряването на средства на Административен съд гр. Перник за закупуване на 1 брой документен скенер на стойност 655.00 лв. с ДДС, 10 броя DDR2 SDRAM-памети с капацитет 2GB на обща стойност 579.90 лв. с ДДС, 1 брой ТЗУ на стойност 108 лв. с ДДС и 10 броя батерии за ТЗУ на обща стойност 299.00 лв. с ДДС.
9.2. Изпраща решението на комисия „Бюджет и финанси" на ВСС, по компетентност.

10.ОТНОСНО: Искане от председателя на Районен съд гр. Пловдив за закупуване на черно-бели мултифункционални копирни машини.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Искането от председателя на Районен съд гр. Пловдив за закупуване на черно-бели мултифункционални копирни машини не е от компетентност на комисия ПКИТС.
10.3. Изпраща решението на комисия „Бюджет и финанси" на ВСС, по компетентност.

11.ОТНОСНО: Искане от председателя на Районен съд гр. Раднево за осигуряване на средства за закупуване на 15 броя компютри, 5 броя ТЗУ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. ОТЛАГА разглеждането на т. 11 от дневния ред, за окомплектоване, в съответствие с решение по протокол 18/29.04.2014 г., т. 14.

12.ОТНОСНО: Писмо от Държавна агенция „Национална сигурност”, САД „Финансово разузнаване”, с допълнителна информация относно подготовка на доклад за напредъка на България пред Комитета Монивал към Съвета на Европа.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Исканата информация във връзка с подготовка на доклад за напредъка на България пред Комитета Монивал към Съвета на Европа е предоставена на Държавна агенция „Национална сигурност”, САД „Финансово разузнаване”.

ПРЕДСЕДАТЕЛ
НА КОМИСИЯТА: 

		РУМЕН ГЕОРГИЕВ

Директор дирекция 
„ИТСС” АВСС:
Валери Михайлов...............................

Началник отдел „ИООСВ” - дирекция ИТСС
Мирослава Чирпъкова ...........................

Сътрудник на комисия:
Светла Кирилова........................